Η **Ρόζα Βελτ-Στράους** (1856–1938) ήταν σουφραζέτα και φεμινίστρια.  Γεννήθηκε στην Αυστρία και ήταν η πρώτη κοπέλα σε αυτή τη χώρα που αποφοίτησε από το γυμνάσιο, η πρώτη Αυστριακή στην οποία απονεμήθηκε πτυχίο ιατρικής, καθώς και η πρώτη γυναίκα οφθαλμίατρος στην Ευρώπη.   Το ιατρικό της πτυχίο της απονεμήθηκε το 1878 από το Πανεπιστήμιο της Βέρνης. Η Ρόζα είχε τρεις αδελφές, την Ίντα, τη Λεονόρα και τη Σάρα. Αφότου πήγε στις ΗΠΑ μαζί με μια από τις αδελφές της, εργάστηκε ως χειρουργός-οφθαλμίατρος στο Οφθαλμιατρικό Νοσοκομείο και στο Νοσοκομείο Γυναικών της Νέας Υόρκης. Εκεί, παντρεύτηκε τον επιχειρηματία Λιούις Στράους και απέκατησαν μια κόρη, τη Νέλη Στράους-Μόχενσον. Το 1904, η Ρόζα Βελτ-Στράους συμμετείχε στο πρώτο συνέδριο του Διεθνούς Συνασπισμού για το Δικαίωμα Ψήφου των Γυναικών ως μέλος της αμερικανικής αντιπροσωπείας. Συνέχισε να συμμετέχει με την ίδια για αρκετό καιρό, ενώ αργότερα εκπροσώπησε την Ένωση Εβραίων Γυναικών για Ίσα Δικαιώματα στη Γη του Ισραήλ σε αυτά τα συνέδρια.

Το 1919, δημιουργήθηκε το πρώτο πανεθνικό γυναικείο κόμμα από το New Yishuv (Ένωση Εβραίων Γυναικών για Ίσα Δικαιώματα στη Γη του Ισραήλ) και η Βελτ-Στράους, η οποία είχε μεταναστεύσει το ίδιο έτος, διορίστηκε επικεφαλής του, θέση την οποία κατείχε μέχρι τον θάνατό της.    Τον Ιούλιο του 1920, η Βελτ-Στράους ταξίδεψε στο Λονδίνο για να συμμετάσχει στη συνέλευση κατά τη διάρκεια της οποίας ιδρύθηκε η Διεθνής Σιωνιστική Οργάνωση Γυναικών (WIZO), ενώ αργότερα το ίδιο έτος εκπροσώπησε την Ένωση Εβραίων Γυναικών για Ίσα Δικαιώματα στη Γη του Ισραήλ στο συνέδριο της Διεθνούς Συμμαχίας Γυναικών στη Γενεύη. Η Βελτ-Στράους εκπροσώπησε επίσης τη Διεθνή Συμμαχία Γυναικών σε διεθνείς επιτροπές, συμμετείχε σε όλα τα συνέδριά της και συχνά συμπεριλαμβανόταν σε αντιπροσωπείες που επισκέπτονταν τους πρωθυπουργούς των χωρών που διοργάνωναν τα συνέδρια.

Το 1926, οι υπερορθόδοξοι Εβραίοι, που προτίμησαν να μην αντιμετωπίσουν το ενδεχόμενο δημοψηφίσματος, εγκατέλειψαν τη συνέλευση των αντιπροσώπων και το ίδιο έτος έγινε επίσημη δήλωση (επικυρώθηκε από την κυβέρνηση) παραχωρώντας "ίσα δικαιώματα στις γυναίκες σε όλες τις πτυχές της ζωής – αστικές, πολιτικές και οικονομικές".  Η Βελτ-Στράους πέθανε στη Γενεύη το 1938.

Άλλες πηγές
-----------

*Hama'avak al Ha'kol: Leidato shel Feminism Ivri* [μετάφραση: Μάχη για την ψηφοφορία: Η γέννηση του εβραϊκού φεμινισμού], του καθηγητή Margalit Shilo του Πανεπιστημίου Bar-Ilan.

Παραπομπές
----------

1. ↑  «Welt, Rosa» (Γερμανικά) σελ. 251.
2. 1 2  «Frauen in Bewegung 1848–1938» (Γερμανικά) Εθνική Βιβλιοθήκη της Αυστρίας. 1111.
3. 1 2  «Welt-Straus, Rosa | Jewish Women's Archive». Jwa.org. Ανακτήθηκε στις 13 Οκτωβρίου 2013.
4. ↑  Hasson, Nir (19 Απριλίου 2013). «Searching for the banner of the Hebrew woman - Week's End Israel News». Haaretz. Ανακτήθηκε στις 13 Οκτωβρίου 2013.
5. 1 2  «Higher Education in Central Europe | Jewish Women's Archive». Jwa.org. 1 Μαρτίου 2009. Ανακτήθηκε στις 13 Οκτωβρίου 2013.
6. 1 2  Kark, Ruth· Shilo, Margalit (15 Μαρτίου 2009). *Jewish Women in Pre-State Israel: Life History, Politics, and Culture*. ISBN 9781584658085. Ανακτήθηκε στις 13 Οκτωβρίου 2013.
7. ↑  «Second Aliyah: Women's Experience and Their Role in the Yishuv | Jewish Women's Archive». Jwa.org. Ανακτήθηκε στις 13 Οκτωβρίου 2013.
8. ↑  Bernstein, Deborah (Ιανουαρίου 1992). *Pioneers and Homemakers: Jewish Women in Pre-State Israel*. ISBN 9780791409053. Ανακτήθηκε στις 13 Οκτωβρίου 2013.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 261102371
* LCCN: no2013116324
* ISNI: 0000 0003 8164 4491
* GND: 1026090075

 |

 |